b'\n_START_ARTICLE_\n\xc5\xbdmon\xc4\x97s, kuriems gera\n_START_SECTION_\nTurinys\n_START_PARAGRAPH_\nUmberto buvo s\xc4\x97kmingas teisininkas, m\xc4\x97gstantis pab\xc5\xabvius ir d\xc4\x97mes\xc4\xaf, ta\xc4\x8diau dabar jo patogus gyvenimas \xc4\x97m\xc4\x97 svyruoti: \xc5\xbemona Karla netik\xc4\x97tai prane\xc5\xa1\xc4\x97 esanti n\xc4\x97\xc5\xa1\xc4\x8dia, o darbe prasid\xc4\x97j\xc4\x99s etat\xc5\xb3 ma\xc5\xbeinimas grasina darbo netekimu. Jis pradeda spausti Karl\xc4\x85 daryti abort\xc4\x85 ir \xc5\xa1i supykusi kuriam laikui i\xc5\xa1sikrausto i\xc5\xa1 nam\xc5\xb3. \xc4\xaemon\xc4\x97s vakar\xc4\x97lyje jam pavyksta padaryti \xc4\xafsp\xc5\xabd\xc4\xaf \xc4\xafmon\xc4\x97s savininkui Patricijui ir vietoje atleidimo dabar jam pasi\xc5\xabloma vadovauti naujai atidaromam ofisui._NEWLINE_Tame pa\xc4\x8diame vakar\xc4\x97lyje Umberto susipa\xc5\xbe\xc4\xafsta su Morgana. Kai atrodo, kad gyvenimas v\xc4\x97l \xc5\xa1ypsosi, jis su\xc5\xbeino, kad jo kandidat\xc5\xabra ofiso vadovavimui nebuvo patvirtinta. Netek\xc4\x99s \xc5\xbemonos, Umberto i\xc5\xa1va\xc5\xbeiuoja su Morgana savaitgaliui, ta\xc4\x8diau sulaukia Patricijo skambu\xc4\x8dio: jis v\xc4\x97l reikalingas, nes pagrindinis jo konkurentas u\xc5\xbeimti post\xc4\x85 k\xc4\x85 tik buvo suimtas. Negana to, paai\xc5\xa1k\xc4\x97ja, kad Morgana yra Patricijo naujoji \xc5\xbemona. Umberto nusprend\xc5\xbeia tuoj pat gr\xc4\xaf\xc5\xbeti namo. Supykusi Morgana specialiai padaro avarij\xc4\x85, kurioje \xc5\xbe\xc5\xabva, o Umberto pab\xc4\x97ga. Jis atmeta Patricijo pasi\xc5\xablym\xc4\x85, susitaiko \xc5\xbemona, ta\xc4\x8diau baimingai laukia ar policija nei\xc5\xa1siai\xc5\xa1kins, kad jis taip pat buvo avarij\xc4\x85 patyrusioje ma\xc5\xa1inoje...'